open-index/open-wikipedia-markdown huggingface dataset:
Λάγκα (αποσαφήνιση)

Με την ονομασία **Λάγκα** ή **Λαγκά** μπορεί να αναφέρονται:

## Οικισμοί
* Λάγκα Καστοριάς, οικισμός του δήμου Ορεστίδος της περιφερειακής ενότητας Καστορίας.
* Λαγκά Ρεθύμνης, οικισμός του δήμου Μυλοποτάμου της περιφερειακής ενότητας Ρεθύμνης.
* Λάγκα Φλώρινας, παλαιά ονομασία του οικισμού Μικρολίμνη στην περιφερειακή ενότητα Φλώρινας.

Κατηγορία:Αποσαφηνίσεις ελληνικών τοπωνυμίων
2451 Ντολφύς

Ο **Ντολφύς (Dollfus)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 12,1. Ανακαλύφθηκε το 1980 από τον Αμερικανό αστρονόμο Έντουαρντ Μπόουελ, που παρατηρούσε από την Άντερσον Μέσα (σταθμός του Αστεροσκοπείου Λόουελ), και πήρε το όνομά του προς τιμή του Γάλλου αστρονόμου Ωντουέν Ντολφύς.

## Φυσικά χαρακτηριστικά
Ο φασματικός τύπος του Ντολφύς είναι **S** (λιθώδης). Ο Ντολφύς περιστρέφεται γύρω από τον εαυτό του πιθανώς μία φορά κάθε 48 ώρες περίπου.

## Εξωτερικοί σύνδεσμοι-πηγές
* Τροχιά από το JPL (Java) / Εφημερίδα

Ντολφυς
2453 Γουάμπας

Ο **Γουάμπας (Wabash)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,2. Ανακαλύφθηκε το 1921 από τον Γερμανό αστρονόμο Καρλ Ράινμουτ, που παρατηρούσε από τη Χαϊδελβέργη, και πήρε το όνομά του προς τιμή του επιστήμονα υπολογιστών «Γουάμπας» (πραγματικό όνομα Μποπ Γουόρσο, *Bob Warshow*).

## Φυσικά χαρακτηριστικά
Η μέση διάμετρος του Γουάμπας εκτιμάται σε 26,1 χιλιόμετρα περίπου. Ο φασματικός τύπος του είναι άγνωστος, ενώ το γεωμετρικό άλβεδό του είναι 0,086 ± 0,027. Ο Γουάμπας περιστρέφεται γύρω από τον εαυτό του μία φορά κάθε 6 ώρες και 53 λεπτά.

## Εξωτερικοί σύνδεσμοι-πηγές
* Τροχιά από το JPL (Java) / Εφημερίδα

Γουαμπας
Λαγκαδάς (αποσαφήνιση)

Με την ονομασία **Λαγκαδάς** μπορεί να αναφέρονται οι παρακάτω οικισμοί:

* Λαγκαδάς, κωμόπολη και έδρα του δήμου Λαγκαδά της περιφερειακής ενότητας Θεσσαλονίκης.
* Λαγκαδάς Χανίων, οικισμός του δήμου Καντάνου-Σελίνου της περιφερειακής ενότητας Χανίων.

## Δείτε επίσης
* Λαγκάδα (αποσαφήνιση)

Κατηγορία:Αποσαφηνίσεις ελληνικών τοπωνυμίων
2454 Ολάους Μάγκνους

Ο **Ολάους Μάγκνους (Olaus Magnus)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 13,5. Ανακαλύφθηκε το 1941 από τον Φινλανδό αστρονόμο Ούργιο Βάισαλα, που παρατηρούσε από το Τούρκου της Φινλανδίας, και πήρε το όνομά του προς τιμή του Σουηδού κληρικού, συγγραφέα και χαρτογράφου Ολάους Μάγκνους.

## Φυσικά χαρακτηριστικά
Τα φυσικά χαρακτηριστικά του Ολάους Μάγκνους είναι άγνωστα.

## Εξωτερικοί σύνδεσμοι-πηγές
* Τροχιά από το JPL (Java) / Εφημερίδα

Ολαους Μαγκνους
2455 Σομβίλ

Ο **Σομβίλ (Somville)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,692. Ανακαλύφθηκε το 1950 από τον Βέλγο αστρονόμο Συλβαίν Αρέντ, που παρατηρούσε από την Υκλ του Βελγίου, και πήρε το όνομά του προς τιμή του συμπατριώτη του αστρονόμου και σεισμολόγου Οσκάρ Σομβίλ.

## Φυσικά χαρακτηριστικά

Ο φασματικός τύπος του Σομβίλ είναι **C** (ανθρακούχος). Τα υπόλοιπα φυσικά χαρακτηριστικά του είναι άγνωστα.

## Εξωτερικοί σύνδεσμοι
* Τροχιά από το JPL (Java) / Εφημερίδα

Σομβιλ
2456 Παλαμήδης

μικρογραφία|Η τροχιά του αστεροειδούς 2456 Παλαμήδης
Ο **Παλαμήδης (Palamedes)** είναι ένας μεγάλος και σκουρόχρωμος αστεροειδής της Τρωικής Ομάδας του Δία (ηγούμενο μέλος), με απόλυτο μέγεθος (όπως ορίζεται για το Ηλιακό Σύστημα) 9,441. Ανακαλύφθηκε το 1966 από το προσωπικό του Αστεροσκοπείου του Μενεξεδένιου Βουνού στο Νανκίνγκ της Κίνας και πήρε το όνομά του από τον μυθικό Παλαμήδη.

## Φυσικά χαρακτηριστικά
Η μέση διάμετρος του Παλαμήδη εκτιμάται σε 91,66 χιλιόμετρα. Ο φασματικός τύπος του είναι άγνωστος, ενώ το γεωμετρικό άλβεδό του είναι 0,0304. Ο Παλαμήδης περιστρέφεται γύρω από τον εαυτό του μία φορά κάθε 7 ώρες και 14 λεπτά.

## Δείτε επίσης
* Κατάλογος τρωικών αντικειμένων Δία (ελληνικό στρατόπεδο)

## Εξωτερικοί σύνδεσμοι-πηγές
* Τροχιά από το JPL (Java) / Εφημερίδα

Παλαμηδης
Δημήτριος Χρυσανθακόπουλος

Ο **Δημήτριος Χρυσανθακόπουλος** ή  **Κουμανιώτης**, ήταν Έλληνας αγωνιστής της Επανάστασης του 1821 και έπειτα πολιτικός του ελεύθερου Ελληνικού κράτους, από την Αχαΐα. 
## Βιογραφία
Γεννήθηκε στο ορεινό χωριό Κούμανι Αχαΐας με το επώνυμο **Χρυσανθακόπουλος**. Μαζί με τα τέσσερα αδέλφια του ήταν οπλαρχηγοί και με δικά τους στρατιωτικά σώματα πήραν μέρος στην Επανάσταση του 1821, οι αγωνιστές της εποχής και οι συγγραφείς τους ανέφεραν σαν «'Κουμανιώται», ο ονομασία όπου έλαβαν από τον τόπο καταγωγής τους και την οποία κράτησαν έπειτα και σαν επώνυμο. Τα αδέλφια του ήταν οι Θάνος, Κωνσταντίνος, Σταμάτης και Αγγελής. 
## Στρατιωτικός Βίος
Προεπαναστατικά κατατάχτηκε μαζί με τα αδέλφια του στα βρετανικά τάγματα στα Επτάνησα πιθανώς διωκόμενοι από τους Οθωμανούς, αφού αναφέρεται πως το 1816 τους δόθηκε αμνηστία. 

Μυήθηκε στην Φιλική Εταιρία και το 1821 με την κήρυξη της Επανάστασης επέστρεψε με τα αδέλφια του στην Αχαΐα δημιουργώντας δικό τους στρατιωτικό σώμα και σημαία. 

Πήρε μέρος στην κατάληψη της Πάτρας τον Μάρτιο του 1821, διακριθείς στην Μάχη της Αγιαλεξιώτισσας και στην Μάχη της Αγίας Παρασκευής. 

Το Μάιο του 1821 έστησε με τα αδέλφια του στρατόπεδο στον Ομπλό όπου και δολοφόνησαν, κατόπιν παρεξηγήσεως, τον αγωνιστή Παναγιώτη Καρατζά στον χώρο του μοναστηριού. Μετά από αυτό το γεγονός αποσύρθηκαν και συνεργάστηκαν με τους Πετιμεζαίους και το 1822 επέστρεψαν στην Πάτρα όπου στρατοπέδευσαν στο χωριό Κυνηγού. Πήραν μέρος στην Μάχη του Γηροκομείου το 1822 και το 1827 τα αδέλφια Κουμανιώτες διορίζονται αρχηγοί των όπλων της Επαρχίας Πατρών. 

Μετεπαναστατικά αναφέρεται ότι κατείχε τον στρατιωτικό βαθμό του ταγματάρχη.

## Πολιτικός Βίος
Πήρε μέρος σαν πληρεξούσιος Πατρών στην Εθνοσυνέλευση του 1832 στο Άργος, εκλέχτηκε βουλευτής Πατρών στις εκλογές του 1844, στις εκλογές του 1847 και στις εκλογές του 1850. 

Πέθανε εν ενεργεία βουλευτής, το Μάρτιο του 1852.

## Παραπομπές


Κατηγορία:Αγωνιστές του 1821
Κατηγορία:Βουλευτές Πατρών
Κατηγορία:Έλληνες πληρεξούσιοι
Όλμπανι (Νέα Υόρκη)

Το **Όλμπανι** (), είναι η πρωτεύουσα της αμερικανικής πολιτείας της Νέας Υόρκης και έδρα της κομητείας Όλμπανι. Η πόλη βρίσκεται 140 χιλιόμετρα βόρεια της Νέας Υόρκης, στη δυτική όχθη του ποταμού Χάντσον, περίπου 15 χιλιόμετρα νότιας της συμβολής του με τον ποταμό Μοχόκ. 

Σύμφωνα με την απογραφή του 2020, το Όλμπανι έχει 99.224 κατοίκους. Η μητροπολιτική περιοχή του Όλμπανι, σύμφωνα με την απογραφή του 2020, έχει 880.381 κατοίκους. Μαζί με τις πόλεις Τρόι, Σενεκτάντι και Σαραντόγκα Σπρινγκς, καθώς και άλλες μικρότερες πόλεις και προάστια, συναποτελούν την ευρύτερη μητροπολιτική περιοχή του Όλμπανι, η οποία έχει συνολικά πληθυσμό 1.170.483 κατοίκους και είναι η τρίτη μεγαλύτερη στην πολιτεία της Νέας Υόρκης, και 48η μεγαλύτερη συνδυασμένη μητροπολιτική περιοχή στις Ηνωμένες Πολιτείες. 

Σημερινή Δήμαρχος του Όλμπανι, είναι η Δημοκρατική Κάθι Σίχαν, από τον Ιανουάριο του 2014.

## Ιστορία
Η πόλη ιδρύθηκε ως ολλανδικό οχυρό, το οχυρό της Οράγγης, το 1624. Η αποικία μετονομάστηκε το 1664, όταν πέρασε σε βρετανική κατοχή, σε Όλμπανι, και το 1686 ανακηρύχθηκε πόλη. Το 1797 το Όλμπανι επιλέχθηκε ως η μόνιμη πρωτεύουσα της πολιτείας. Είναι ένας από τους παλιότερους οικισμούς στις αρχικές 13 αποικίες και η παλαιότερη συνεχώς αναγνωρισμένη πόλη στις Ηνωμένες Πολιτείες. 

Η πόλη ήταν τον 19ο αιώνα σημαντικό μεταφορικό κέντρο, προσβάσιμα με ατμόπλοιο μέσω του ποταμού και της διώρυγας Ήρι και σιδηροδρομικώς με τη Βοστώνη και τη Νέα Υόρκη. Τη δεκαετία του 1960 κατασκευάστηκε στην πόλη η Εμπάιρ Στέιτ Πλάζα και το κάμπους του πολιτειακού πανεπιστημίου SUNY Albany.

## Παραπομπές


## Εξωτερικοί σύνδεσμοι

* 

Κατηγορία:Πόλεις της Νέας Υόρκης
Κατηγορία:Έδρες κομητειών της Νέας Υόρκης
Χάλλε

Η λέξη ***Halle*** (προφ. Χάλλε) στα γερμανικά σημαίνει αίθουσα. Μπορεί να αναφέρεται στα εξής:

## Τοπωνύμια στη Γερμανία
* Χάλλε (Ζάαλε), πόλη της περιφέρειας Σαξονίας-Άνχαλτ
* Χάλλε (διοικητική περιφέρεια) (Halle (Bezirk), παλαιά διοικητική περιφέρεια της Ανατολικής Γερμανίας
* Χάλλε (νομός), παλαιός νομός της Ανατολικής Γερμανίας
* Χάλλε-Νόιστατ (Halle-Neustadt, ελλ. απόδοση *Νέα Χάλλε* ή *Νεάπολη Χάλλε*), πόλη της πρώην Ανατολικής Γερμανίας
* Χάλλε (Βεστφαλία) (Halle (Westfalen)), πόλη στην περιφέρεια Βόρειας Ρηνανίας-Βεστφαλίας
* Χάλλε, Μπέντχαϊμ, χωριό της περιφέρειας Μπέντχαϊμ, στην Κάτω Σαξονία
* Χάλλε, Χόλτσμίντεν, νομαρχία της περιφέρειας Χόλτσμίντεν, στην Κάτω Σαξονία

## Τοπωνύμια σε άλλες χώρες
* Χάλλε, Βέλγιο, πόλη και νομαρχία του Βελγίου
* Χάλλε, Ολλανδία, χωριό της νομαρχίας Μπρόνκχορστ της Ολλανδίας
Πρόδρομος Καρδίτσας

Ο **Πρόδρομος**  είναι
πεδινός οικισμός και τοπική κοινότητα της δημοτικής κοινότητας Κάμπου η οποία ανήκει στον δήμο Καρδίτσας που βρίσκεται στην Περιφερειακή Ενότητα Καρδίτσας της Περιφέρειας Θεσσαλίας, σύμφωνα με τη διοικητική διαίρεση της Ελλάδας όπως διαμορφώθηκε με το πρόγραμμα *[[Πρόγραμμα Καλλικράτης|Καλλικράτης]]*. Βρίσκεται ανατολικά της πόλης της Καρδίτσας και σε απόσταση 5 χιλιομέτρων.

## Ιστορία
Είναι ένα χαρακτηριστικό καραγκούνικο χωριό του κάμπου, όπου οι κάτοικοι του διατηρούν ακόμη τις παραδόσεις τους. Η ιστορία του σαν τόπος κατοικίας ανθρώπων ανάγεται από την προϊστορία και συγκεκριμένα από την αρχαιότερη νεολιθική εποχή. Βρεθήκαν τις τελευταίες δεκαετίες τρεις οικισμοί, ανατολικά του χωρίου, που αποδεικνύουν ότι η περιοχή κατοικήθηκε πριν από χιλιάδες χρόνια. Τότε τεραστία δάση πλατύφυλλων δένδρων καταλάμβαναν όλες τις πεδινές εκτάσεις, τυφλοί ποταμοί κατέκλυζαν την περιοχή, δημιουργώντας εκπληκτικούς βιοτόπους και υπερυψωμένες μικρές περιοχές κατοικούνταν από προϊστορικούς ανθρώπους. Την περιοχή Πρόδρομος επέλεξαν και κατοίκησαν οι άνθρωποι εκείνης της εποχής προφανώς γιατί τους παρείχε άφθονη τροφή και νερό.

Ευρήματα στο συγκεκριμένο χώρο ευρέθηκαν πολλά, μερικά από αυτά είναι είδωλα θεοτήτων, οστά, όστρακα, δυο χαρακτηριστικά τμήματα ξύλινης στέγης, οικίας εκείνης της εποχής και εύρημα ειδωλίου όπου αναπαριστά γυναίκα φέρουσα εις στους ώμους της «θήκη» χρησιμεύουσα για τη μεταφορά μικρού παιδιού. Τέτοια θήκη χρησιμοποιούσαν μέχρι πρόσφατα και οι γυναίκες του κάμπου, ονομαζόμενη «ζαλίκα» με την όποια μετέφεραν μαζί τους τα παιδιά στις μετακινήσεις ή στις γεωργικές εργασίες.
Μέχρι πρόσφατα οι πληροφορίες ακόμη και επισήμων φορέων ανάφεραν πως η πόλη της Καρδίτσας. αλλά και οι γύρο οικισμοί δημιουργήθηκαν πρόσφατα, με μικρή ιστορία και παρελθόν.

Αυτή την άποψη ήρθε να διαταράξει ανακάλυψη από Τούρκισσα ερευνήτρια, στα Αυτοκρατορικά αρχεία της Κωνσταντινούπολης, τόμου με στοιχειά φορολογικής απογράφης της Οθωμανικής Αυτοκρατορίας το έτος 1454. Η απογραφή έγινε για την αποτύπωση των οικισμών της Αυτοκρατορίας και την επιβολή φόρων.
Σε αυτή την απογραφή αναφέρεται και το χωριό Πρόδρομος, με το τότε όνομα  KORTAC=ΚΟΥΡΤΕΣΙ. Τα στοιχεία που δίνονται κατά την απογραφή αναφέρουν για 1 οικογένεια Τούρκων κατοίκων, 27 οικογένειες χριστιανών κατοίκων και 2 χήρες. 

Σαν ένα ακόμη άγνωστο στοιχείο  αναφέρεται πως όταν προσαρτήθηκε η Θεσσαλία το 1881 στην μητέρα Ελλάδα και ως εκ τούτου και η Καρδίτσα, με την δημιουργία των πρώτων δήμων το χωριό Πρόδρομος ανήκε καταρχάς στο νεοσύστατο δημοτικό διαμέρισμα του δήμου κάμπου που περιελάμβανε πέραν του Πρόδρομου και τα δημοτικά διαμερίσματα: Άγιου Θεοδώρου, Μακρυχωρίου, Μέλισσας, Μυρίνης, Πτελοπούλας και Σταυρού με έδρα του δήμου το Σταυρό.

Κατηγορία:Χωριά της περιφερειακής ενότητας Καρδίτσας
Κατηγορία:Δήμος Καρδίτσας
Γιώργος Ζαΐμης

Ο **Γεώργιος Ζαΐμης** (28 Ιουλίου 1937 -  1η Μαΐου 2020) ήταν Έλληνας ιστιοπλόος και Ολυμπιονίκης. 

## Βιογραφικά στοιχεία

Γεννήθηκε στον Πειραιά. Αγωνίστηκε στους Ολυμπιακούς Αγώνες της Ρώμης το 1960 όπου πήρε το χρυσό μετάλλιο με το σκάφος "Νηρεύς"  στην κατηγορία Ντράγκον ,με πλήρωμα τον τότε Διάδοχο Κωνσταντίνο και τον Οδυσσέα Εσκιτζόγλου. Το 1964 κατέκτησε την 8η θέση στους Ολυμπιακούς Αγώνες στο Τόκιο το 1964. 

Διετέλεσε πρόεδρος του Ιστιοπλοϊκού Ομίλου Πειραιά.

## Παραπομπές


Κατηγορία:Έλληνες χρυσοί Ολυμπιονίκες
Κατηγορία:Έλληνες αθλητές της ιστιοπλοΐας
Ραγαύ

Ο **Ραγαύ** (***Ραγαῦ***), είναι βιβλικό πρόσωπο που αναφέρεται στη Παλαιά Διαθήκη, στο βιβλίο Γένεσης (Γέν. 11:20-23), καθώς και στη Καινή Διαθήκη στο Ευαγγέλιο κατά Λουκά (κεφ:Γ΄:35).

Ήταν γιος του Φάλεκ και της Λόμνα, σύζυγος της Όρα,  πατέρας του Σερούχ και κατ΄ επέκταση προ-προπάππος του Αβραάμ και της Σάρας. Γεννήθηκε και μεγάλωσε στη φημισμένη πόλη Ουρ, νότια της Βαγδάτης, στη Μεσοποταμία, που την κατοικούσαν τότε οι Χαλδαίοι.
Κατά το Μασοριτικό κείμενο που θεωρείται από τους θεολόγους ως πρώτη πηγή της Βίβλου, ο Ραγαύ ήταν 33 ετών όταν γεννήθηκε ο γιος του Σερούχ, από της γέννησης του οποίου φέρεται να έζησε άλλα 206 χρόνια, φθάνοντας έτσι σε ηλικία 239 ετών κατά τον θάνατό του. Κατά την μετάφραση των Εβδομήκοντα στους παραπάνω χρόνους προστίθενται 100 χρόνια και έτσι ο Ραγαύ εμφανίζεται να έζησε 339 χρόνια.

Άξιο προσοχής είναι ότι η ηλικία θανάτου εκ γήρατος από τους απογόνους του Νώε μειώνονται δραματικά σε σχέση με τους παλαιότερους πολυ-αιωνόβιους. Αυτό ερμηνεύεται στις αλλαγές που πρέπει να συνέβησαν στον τρόπο μέτρησης του έτους.

Η Ορθόδοξη Εκκλησία ανακήρυξε τον Ραγαύ Άγιο, τη μνήμη του οποίου εορτάζει την Κυριακή των Προπατόρων, πριν από τα Χριστούγεννα.

## Παραπομπές


## Πηγές

* Γένεση 10:28, 11:1, 20-23 
* David and Patt Alexander "Το εκπληκτικό Εγχειρίδιο της Βίβλου" , Εκδόσεις Πέργαμος, Αθήνα 1993, σελ.135.

Κατηγορία:Πρόσωπα της Παλαιάς Διαθήκης
Κατηγορία:Άγιοι της Κυριακής των Προπατόρων
Κατηγορία:Χριστιανοί άγιοι από την Παλαιά Διαθήκη
Στέλιος Μυγιάκης

Ο **Στέλιος Μυγιάκης** (ενίοτε αναγραφόμενος και **Μηγιάκης**) είναι αθλητής της Ελληνορωμαϊκής πάλης και χρυσός Ολυμπιονίκης το 1980.

## Βιογραφία
Γεννήθηκε στις 5 Μαΐου 1952 στο Θρόνος Ρεθύμνης. Σε μικρή ηλικία αναδείχτηκε πρωταθλητής Ελλάδος στην κατηγορία 52 κιλών. Συνολικά έχει κατακτήσει 6 Πανελλήνια Πρωταθλήματα. Πήρε μέρος σε τέσσερις Ολυμπιάδες (1972 στο Μόναχο, 1976 στο Μόντρεαλ, 1980 στη Μόσχα, 1984 στο Λος Άντζελες). Το 1980, στους Ολυμπιακούς Αγώνες στη Μόσχα, κατέκτησε το χρυσό στην κατηγορία 62 κιλών της ελληνορωμαϊκής  και έγινε ο πρώτος Έλληνας αθλητής που κατέκτησε χρυσό μετάλλιο στο άθλημα αυτό. Στην ίδια διοργάνωση, ο Γιώργος Χατζηιωαννίδης κατέκτησε το χάλκινο στην ελευθέρα πάλη. 

## Διακρίσεις
* Πανελλήνια Πρωταθλήματα: 1ος (1974, 1975, 1976, 1978, 1979)
* Ευρωπαϊκά Πρωταθλήματα: 1ος (1979), 2ος (1972, 1975)
* Παγκόσμια Πρωταθλήματα: 2ος (1983), 4ος (1974, 1979), 5ος (1978)
* Ολυμπιακοί Αγώνες: 1ος (1980)
* Μεσογειακοί Αγώνες: 1ος (1983) 2ος(1975, 1979)

## Παραπομπές


## Εξωτερικοί σύνδεσμοι
* 

Κατηγορία:Έλληνες χρυσοί Ολυμπιονίκες
Κατηγορία:Έλληνες αθλητές της ελληνορωμαϊκής πάλης
Κατηγορία:Έλληνες παλαιστές στους Θερινούς Ολυμπιακούς Αγώνες
Δημήτρης Θανόπουλος

Ο **Δημήτρης Θανόπουλος** (Στεμνίτσα Αρκαδίας, 2 Αυγούστου 1959) είναι Έλληνας πρώην αθλητής της ελληνορωμαϊκής πάλης και Ολυμπιονίκης.

## Βιογραφικό
Γεννήθηκε το 1959 στην Στεμνίτσα της Αρκαδίας. Σε ηλικία 13 ετών έρχεται στην Αθήνα και γνωρίζεται με το άθλημα της πάλης. Αναδείχτηκε 9 φορές Πρωταθλητής Ελλάδος ενώ είχε και πολλές διακρίσεις εκτός Ελλάδος. Έλαβε μέρος σε 3 Ολυμπιάδες (1980-Μόσχα, 1984-Λος Άντζελες, 1988-Σεούλ). Η μεγαλύτερη του διάκριση ήταν στην Ολυμπιάδα του Λος Άντζελες το 1984, όταν και κατέκτησε το ασημένιο μετάλλιο, το δεύτερο μετάλλιο στην ελληνορωμαϊκή πάλη μετά τον Στέλιο Μυγιάκη, στην κατηγόρια των 82 κιλών. Στην ίδια Ολυμπιάδα ο Μπάμπης Χολίδης κατέκτησε ένα ακόμη, το τρίτο, χάλκινο μετάλλιο στην κατηγορία των 57 κιλών. Ο ίδιος διετέλεσε από το 1998 μέχρι και το 2000 προπονητής της εθνικής ομάδας ελληνορωμαϊκής πάλης ανδρών. Μαζί με τον Γιώργο Ρουμπάνη, ήταν ο άνθρωπος που σκέφτηκε και ίδρυσε τον Σύλλογο Ελλήνων Ολυμπιονικών το 1985.

## Τίτλοι
* Πανελλήνια Πρωταθλήματα: 1ος (1978,1979,1981,1982,1984,1987,1988,1989,1990)
* Ευρωπαϊκά Πρωταθλήματα: 1ος (1982), 2ος(1984)
* Παγκόσμια Πρωταθλήματα: 2ος (1983) 
* Παγκοσμιο Στρατιωτικό Πρωτάθλημα: 1ος (1983)
* Μεσογειακοί Αγώνες: 2ος (1983), 3ος(1979,1987) 
* Ολυμπιακοί αγώνες: 2ος (1984) Λος Άντζελες

## Παραπομπές


Κατηγορία:Έλληνες αθλητές της ελληνορωμαϊκής πάλης
Κατηγορία:Έλληνες αργυροί Ολυμπιονίκες
Κατηγορία:Έλληνες παλαιστές στους Θερινούς Ολυμπιακούς Αγώνες
Βιτρεαί

thumb|Το βιτρεαί
Το **βιτρεαί** είναι παραδοσιακό επιδόρπιο του Βιτρέ στην Άνω-Βρετάνη της Γαλλίας. Η ονομασία αυτή προέρχεται από την περιοχή του Βιτρεαί και αντιστοιχεί στην χαϊδευτική ονομασία των κατοίκων της. 

## Προέλευση

Δημιουργήθηκε από έναν παλιό αρτοποιό-ζαχαροπλάστη του Βιτρέ, τον Λουϊσιέ.

## Παρουσίαση

Είναι ένα γλυκό βασισμένο σε καραμελωμένα μήλα και αμύγδαλα, που συνδυάζεται με παντεσπάνι. Έχει μια ελαφριά γεύση αμυγδάλου. Η γαρνιτούρα του αποτελείται από ξανθιά καραμέλα, ανακατεμένη με βούτυρο και κρέμα γάλακτος όπου ψήνονται τα μήλα.

Έπειτα, από την στιγμή που η κρέμα θα είναι έτοιμη, το όλο μείγμα θα πρέπει να τοποθετηθεί με προσοχή σε ένα μπισκότο, το οποίο καλύπτεται από ένα άλλο. Στη συνέχεια, επάνω στο πάνω τμήμα περνιέται ασπράδι αυγού, καλύπτεται από άχνη ζάχαρη και αμύγδαλα εφιλέ τα οποία μπαίνουν στο γκριλ πριν από το σερβίρισμα.

Κατηγορία:Τοπικά εδέσματα της Γαλλίας
Κατηγορία:Τρόφιμα μαγειρεμένα στο φούρνο
Οσκεμέν

Το **Οσκεμέν** (καζακ. *Өскемен*, πρώην ονομασία **Ουστ-Καμενογκόρσκ**) είναι η μεγαλύτερη πόλη στο ανατολικό τμήμα του Καζακστάν και το διοικητικό κέντρο της περιφέρειας του Ανατολικού Καζακστάν καθώς και η όγδοη μεγαλύτερη σε πληθυσμό πόλη της χώρας μετά το Αλμάτι, την Αστανά, το Σιμκέντ, την Καραγκάντα, το Ακτομπέ, το Ταράζ και το Παβλοντάρ. Ο πληθυσμός του υπολογίζεται σε 309.534 κατοίκους (εκτίμηση 2011).

Η πόλη εξελίχθηκε σε σημαντικό μεταλλευτικό και μεταλλουργικό κέντρο κατά τη σοβιετική περίοδο. Η επεξεργασία μη σιδηρούχων μετάλλων, ιδιαίτερα του ουρανίου, του βηρυλλίου, του τανταλίου, του χαλκού, του μολύβδου, του αργύρου και του ψευδάργυρου παραμένει και σήμερα σημαντική. Η μεταπολεμική βιομηχανική ιστορία της πόλης είναι πολύ στενά συνυφασμένη με το σχέδιο πυρηνικής βόμβας της Σοβιετικής Ένωσης, και ως εκ τούτου η πόλη επί χρόνια κρατήθηκε κλειστή στους ξένους.
## Παραπομπές

	
## Εξωτερικοί σύνδεσμοι
*

Κατηγορία:Πόλεις του Καζακστάν
Βέλο (αποσαφήνιση)

Με την ονομασία **Βέλο**, μπορεί να αναφερόμαστε σε:

* βέλο: διαφανές κάλυμμα συνήθως του γυναικείου προσώπου στερεωμένο σε καπέλο ή σε στεφάνι.
## Οικισμοί
* Βέλο Κορινθίας, κωμόπολη της περιφερειακής ενότητας Κορινθίας.
* Βέλο ντ΄Άστικο, κωμόπολη της επαρχίας της Βερόνας στην Ιταλία.
* Βέλο Βερονέζε, οικισμός της επαρχίας της Βερόνας στην Ιταλία.

## Δείτε επίσης
* Βέλος (αποσαφήνιση)
Εξηρτημένη εργασία

**Σύμβαση εξαρτημένης εργασίας** είναι η συμφωνία με την οποία ο εργαζόμενος αναλαμβάνει την υποχρέωση να παρέχει την εργασία του για ορισμένο ή αόριστο χρονικό διάστημα στον εργοδότη, κάτω από τις οδηγίες και τον έλεγχο του οποίου εργάζεται έναντι παροχής μισθού. 

Η σύμβαση εξαρτημένης εργασίας διαχωρίζεται από την παροχή εργασίας με σύμβαση Έργου και σύμβαση παροχής Ανεξαρτήτων Υπηρεσιών.

## Παραπομπές


Κατηγορία:Εργατικό Δίκαιο
Ροζέ Σκοτί

Ο **Ροζέ Σκοτί** (*Roger Scotti*, Μασσαλία 29 Ιουλίου 1925 − 12 Δεκεμβρίου 2001) ήταν παλαιός Γάλλος ποδοσφαιριστής. Πέρασε το σύνολο της ποδοσφαιρικής του καριέρας στην Ολιμπίκ Μαρσέιγ, κατέχοντας με την ίδια ευκαιρία το ρεκόρ των περισσότερων συμμετοχών σε αγώνες με την φανέλα των *Φωκαιών* : 453 συμμετοχές σε όλες τις επίσημες διοργανώσεις.

## Τίτλοι
* Πρωταθλητής Γαλλίας : 1948 (Μαρσέιγ).
* Νικητής του Κυπέλλου Γαλλίας : 1943 (Μαρσέιγ).
* Παίκτης με τις περισσότερες συμμετοχές με την φανέλα της Ολιμπίκ Μαρσέιγ : 453 συμμετοχές σε όλες τις επίσημες διοργανώσεις.

## Παραπομπές


Κατηγορία:Ποδοσφαιριστές Εθνικής Γαλλίας
Κατηγορία:Ποδοσφαιριστές Ολιμπίκ Μαρσέιγ
Κατηγορία:Μέσοι ποδοσφαιριστές
Κατηγορία:Ποδοσφαιριστές Λιγκ 1
Φίλιππος ο Ακαρνάνας

Ως **Φίλιππος ο Ακαρνάνας** είναι γνωστός προσωπικός ιατρός του Μ. Αλεξάνδρου. 

Όταν κάποτε συκοφαντήθηκε ότι θα δηλητηριάσει τον Αλέξανδρο, ο τελευταίος του απέδειξε την εμπιστοσύνη εγχειρίζοντας τη συκοφαντική επιστολή και πίνοντας ταυτόχρονα τo φάρμακο που του έδωσε ο Φίλιππος. Ο Αλέξανδρος είχε ειδοποιηθεί από τον Παρμενίωνα ότι ο Φίλιππος φερόταν να έχει εξαγορασθεί από τον Δαρείο για να τον δολοφονήσει με δηλητήριο.

## Παραπομπές


Κατηγορία:Αρχαίοι Έλληνες ιατροί
Συχέμ

Η **Συχέμ** , ή **Σικέμ**, ή **Σεκίμ**, ήταν μια ιστορική και βιβλική πόλη στην αρχαία Παλαιστίνη στην ορεινή περιοχή της περιοχής του Εφραίμ, που αναφέρεται στην Παλαιά Διαθήκη.
μικρογραφία|Συχέμ
Η πόλη αυτή βρισκόταν βόρεια της Βαιθήλ και της Σηλώ, δυτικά του Ιορδάνη ποταμού και νότια της Σαμάρειας, παρά το όρος Γαριζίν, η οποία και αναφέρεται σε εξιστορήσεις των πατριαρχών Αβραάμ και Ιακώβ, στην ανανέωση της διαθήκης του Ιησού του Ναυή με τον Γιαχβέ, καθώς και στην ιστορία του γιου του Γεδεών, του Αβιμελέχ, χαρακτηριζόμενη ως πρώτη πρωτεύουσα του Βορείου Βασιλείου του Ισραήλ. Στην πόλη αυτή ζούσαν οι Ευαίοι πολύ πριν την, με προτροπή του Γιαχβέ, εισβολή των Ισραηλιτών του Ιησού του Ναυή. Σήμερα η θέση της έχει ταυτιστεί με την πόλη Ναμπλούς.

Η Συχέμ αναφέρεται στα βιβλία Γένεση (12:6, 33:18, 34, 37:12 κέ), Ιησούς του Ναυή (κεφ.24), Κριτές (κεφ:9), Α' Βασιλέων (κεφ.:12).

## Πηγές
* David and Patt Alexander "Το εκπληκτικό Εγχειρίδιο της Βίβλου" , Εκδόσεις Πέργαμος, Αθήνα 1993, σελ.116, 146, 218, 296 και 675.

## Εξωτερικοί σύνδεσμοι
* Πλήρης αρχαιολογική και βιβλική συζήτηση του Συχέμ
* Οδηγός για τις εβραϊκές κοινότητες γύρω από Συχέμ
* Εβραϊκή εγκυκλοπαίδεια: Συχέμ
* Συχέμ Γιατί η πόλη Συχέμ αποτέλεσε σημαντικό αρχαιολογικό εύρημα;

Κατηγορία:Γεωγραφία της Βίβλου
Κατηγορία:Παλαιστίνη
Κατηγορία:Ιστορία του Ισραήλ
Λίμνη Σφηκιά

Η **Λίμνη Σφηκιά** είναι τεχνητή λίμνη στην Κεντρική Μακεδονία και την Ημαθία, η οποία δημιουργήθηκε έπειτα από κατασκευή φράγματος στον ποταμό Αλιάκμονα. Βρίσκεται κοντά στο χωριό Σφηκιά, στο οποίο οφείλει το όνομά της, σε υψόμετρο 150 μέτρα και έχει έκτασή 4,3 τ.χλμ. 

## Παραπομπές


Σ
Σ
Σφηκια
Σταύρος Παπασταύρου

Με το όνομα **Σταύρος Παπασταύρου** μπορεί να αναφέρεται ένα από τα παρακάτω πρόσωπα:

* Σταύρος Παπασταύρου (πολιτικός) (γεν. 1967) - Έλληνας δικηγόρος, πολιτικός και στέλεχος της Νέας Δημοκρατίας
* Σταύρος Παπασταύρου (μουσικός) (γεν. 1954) - Έλληνας συνθέτης
Μαρσέλ Λεκλέρ

Ο **Μαρσέλ Λεκλέρ** (Μασσαλία, 14 Αυγούστου 1921 - 21 Απριλίου 1983) ήταν Γάλλος ποδοσφαιρικός παράγοντας.

Ο Μαρσέλ Λεκλέρ έφτασε στην Ολιμπίκ Μαρσέιγ ως νέος μεγαλομέτοχος, το 1965, βρίσκοντας την ομάδα σε στάδιο αναδημιουργίας, η οποία αγωνιζόταν, τότε, στην δεύτερη κατηγορία. Ιδιοκτήτης, μεταξύ άλλων, μιας αθλητικής εφημερίδας (But !) ενίσχυσε σημαντικά τα άδεια ταμεία του συλλόγου κι έπειτα αιτήθηκε στην δημαρχία της Μασσαλίας μείωση της φορολογικής επιβάρυνσης για τις αναμετρήσεις στο Σταντ Βελοντρόμ και την παραχώρηση επιχορήγησης. Ύστερα από την άρνηση του Δήμου, εγκατέλειψε το Βελοντρόμ και προχώρησε σε ανακαίνιση του Σταντ ντε λ'Υβών, εντός του οποίου ο σύλλογος κατόρθωσε να επανέλθει στην ελίτ του γαλλικού ποδοσφαίρου.
Το 1969, η Μαρσέιγ κατέκτησε το Κύπελλο Γαλλίας, με τον ίδιο να τηρεί την υπόσχεση που είχε δώσει πριν από τον μεγάλο τελικό βουτώντας στο Παλιό Λιμάνι. Επίσης υπό την προεδρία του, η ομάδα κατέκτησε τον τίτλο της πρωταθλήτριας Γαλλίας το 1971 και μπήκε στην ιστορία το 1972 κατακτώντας το πρώτο *[[Νταμπλ (ποδόσφαιρο)|νταμπλ]]* Κύπελλο-Πρωτάθλημα  στην ιστορία της ομάδας.

Ωστόσο τον Ιούλιο του 1972, ο Μαρσέλ Λεκλέρ απομακρύνθηκε από τα καθήκοντά του, κατηγορούμενος για υπεξαίρεση χρημάτων από τα ταμεία του συλλόγου προς όφελος των επιχειρήσεών του στα ΜΜΕ.

## Παραπομπές


## Βιβλιογραφία
*  Marcel Leclerc, *7 Ans à l'OM*, 1973, Éditions Télémagazine, ISBN B0000DOJQ0

Κατηγορία:Πρόεδροι ποδοσφαιρικών ομάδων της Γαλλίας
Κατηγορία:Ολιμπίκ Μαρσέιγ
Λίμνη Πηνειού

Η **Λίμνη Πηνειού** είναι τεχνητή λίμνη που δημιουργήθηκε έπειτα από κατασκευή φράγματος στον ποταμό Πηνειό. Βρίσκεται στο νομό Ηλείας. Η έκτασή της είναι 19,895 τ.χλμ και είναι η μεγαλύτερη λίμνη της Πελοποννήσου.

Το φράγμα άρχισε να κατασκευάζεται τον Σεπτέμβριο του 1961 και το έργο παραδόθηκε το 1968. Με τον εμπλουτισμό του φράγματος με νερό εγκαταλείφθηκε το χωριό Ξενιές, που βρισκόταν στον πυθμένα της υπό δημιουργίας λίμνης, αλλά και οι οικισμοί Παλαιοχώρα, Αγία Άννα και Σούλι.

Το εμβαδόν της λεκάνης του φράγματος είναι 723 χιλιόμετρα (;), και η χωρητικότητα της λίμνης είναι 366 εκατομμύρια κυβικά μέτρα.

## Φωτοθήκη
Ακολουθούν κάποιες φωτογραφίες της Λίμνης (τα βουνά που διακρίνονται στο βάθος είναι η Σκόλλις (Σαντομέρι/Πορτοβούνι/Χατζούρι) και ο Ερύμανθος).

Αρχείο:Λίμνη Πηνειού (η).jpg|Η λίμνη του φράγματος Πηνειού.
Αρχείο:Λίμνη Πηνειού (ο).jpg|Η λίμνη του φράγματος Πηνειού.
Αρχείο:Λίμνη Πηνειού (α).jpg|Η λίμνη του φράγματος Πηνειού.
Αρχείο:Λίμνη Πηνειού (κ).JPG|Η λίμνη του φράγματος Πηνειού.
Αρχείο:Λίμνη Πηνειού (ζ).JPG|Η λίμνη του φράγματος Πηνειού.
Αρχείο:Λίμνη Πηνειού (μ).jpg|Η λίμνη του φράγματος Πηνειού.
Αρχείο:Λίμνη Πηνειού (γ).JPG|Η λίμνη του φράγματος Πηνειού.
Αρχείο:Λίμνη Πηνειού (λ).JPG|Η λίμνη του φράγματος Πηνειού.
Αρχείο:Λίμνη Πηνειού (ξ).JPG|Η λίμνη του φράγματος Πηνειού.
Αρχείο:Λίμνη Πηνειού (δ).JPG|Η λίμνη του φράγματος Πηνειού.
Αρχείο:Λίμνη Πηνειού (ι).JPG|Πηγαίνοντας προς την λίμνη του φράγματος Πηνειού.
Αρχείο:Λίμνη Πηνειού (β).JPG|Το φράγμα στην τεχνητή λίμνη Πηνειού.
Αρχείο:Λίμνη Πηνειού (ε).jpg|Η λίμνη του φράγματος Πηνειού.
Αρχείο:Λίμνη Πηνειού (ν).JPG|Η λίμνη του φράγματος Πηνειού.
Αρχείο:Πύργος υδροληψίας και σήραγγα προσαγωγής.jpg|Πύργος υδροληψίας και σήραγγα προσαγωγής.


## Παραπομπές


Πηνειου
Πηνειου
Κατηγορία:Ηλειακός Πηνειός
Λίμνη Θησαυρού

Η **Λίμνη Θησαυρού** είναι τεχνητή λίμνη που δημιουργήθηκε έπειτα από κατασκευή φράγματος στον ποταμό Νέστο. Βρίσκεται στον νομό Δράμας. Ο υδροηλεκτρικός σταθμός του Θησαυρού αποτελείται από τρεις μονάδες συνολικής ισχύος 384 ΜWatt. Το μέγιστο βάθος της είναι 147 μέτρα, το μήκος της 32 χλμ. και το πλάτος της 320 - 2.700 μέτρα

## Παραπομπές


## Εξωτερικοί σύνδεσμοι

Θησαυρου
Θησαυρου
Κατηγορία:Γεωγραφία της Δράμας
Λίμνη Λάδωνα

Η **Λίμνη Λάδωνα** είναι τεχνητή λίμνη που δημιουργήθηκε έπειτα από κατασκευή φράγματος στον ποταμό Λάδωνα. Βρίσκεται στον νομό Αρκαδίας και αποτελεί τμήμα της λεκάνης απορροής του Αλφειού, παραπόταμος του οποίου είναι ο Λάδωνας. Η έκτασή της είναι 3.048 τ.χλμ.

## Παραπομπές


## Εξωτερικοί σύνδεσμοι

Κατηγορία:Γεωγραφικοί σχηματισμοί της Αρκαδίας
Κατηγορία:Τεχνητές λίμνες της Πελοποννήσου
Κατηγορία:Λίμνες της Αρκαδίας
Κατηγορία:Αλφειός
Λαδωνα λιμνη
Λίμνη Μεταλλείου

Η **Λίμνη Μεταλλείου** είναι τεχνητή λίμνη που βρίσκεται στο όρος Πάικο και την Περιφερειακή Ενότητα Κιλκίς στην Κεντρική Μακεδονία. Έχει δημιουργηθεί έπειτα από κατασκευή φράγματος στον ποταμό Μέγα Ρέμα, παραπόταμο του Αξιού, το οποίο έχει σχήμα Γ (γάμα) με μήκος πλευρών 1.000 και 750 μέτρα. Η λίμνη βρίσκεται βορειοδυτικά της Πηγής μετά από 10 χιλιόμετρα δασικού δρόμου, μέσα σε δάσος φυλλοβόλων δέντρων και φιλοξενεί στα νερά της μεγάλους πληθυσμούς πέστροφας. Την περίοδο του  Β΄ Παγκόσμιου Πολέμου στη γύρω της περιοχή υπήρχαν ορυχεία εξόρυξης μετάλλων από τα οποία οι τρύπες κάποιων που δεν έχουν σκεπαστεί από το νερό είναι ακόμα ορατές.

## Εξωτερικοί σύνδεσμοι

* Τεχνητή Λίμνη Μεταλλείου: Φυσικό κάλλος και ιστορία στον ιστότοπο https://visit-centralmacedonia.gr/

## Παραπομπές


Μ
Μ
Κατηγορία:Γεωγραφία του Κιλκίς
Λίμνη Ασωμάτων

Η **Λίμνη Ασωμάτων** είναι τεχνητή λίμνη που δημιουργήθηκε έπειτα από κατασκευή φράγματος στον ποταμό Αλιάκμονα το 1985. Η έκτασή της είναι 2,6 τ.χλμ. Το φράγμα Ασωμάτων βρίσκεται 8 χιλιόμετρα νότια της Βέροιας.

## Παραπομπές


Α
Α
Λίμνη Λούρου

Η **Λίμνη Λούρου** είναι τεχνητή λίμνη που δημιουργήθηκε έπειτα από κατασκευή φράγματος στον ποταμό Λούρο κοντά στο χωριό Άγιος Γεώργιος Φιλιππιάδος. Βρίσκεται στον νομό Πρέβεζας. Η υδροηλεκτρική μονάδα του Λούρου είναι από τις παλαιότερες της Ελλάδας.

## Παραπομπές


Κατηγορία:Τεχνητές λίμνες της Ελλάδας
Κατηγορία:Λίμνες της Ηπείρου
Ισμαρίδα

Η λίμνη **Ισμαρίδα** ή **Μητρικού** είναι φυσική λίμνη που βρίσκεται στα νότια της Ροδόπης, ανατολικά της λίμνης Βιστωνίδας και σε απόσταση 3 χιλιόμετρα από τη θάλασσα και τον όρμο Ανοικτό. Περιλαμβάνεται στο Εθνικό Πάρκο Ανατολικής Μακεδονίας - Θράκης, το οποίο εντάσσεται στη Σύµβαση Ραµσάρ και αποτελεί σημαντικό υδροβιότοπο της περιοχής. 

## Εξωτερικοί σύνδεσμοι

* [Λίμνη Ισμαρίδα (Μητρικού)](https://www.naturagraeca.com/ws/129,191,349,1,1,%CE%9B%CE%AF%CE%BC%CE%BD%CE%B7-%CE%99%CF%83%CE%BC%CE%B1%CF%81%CE%AF%CE%B4%CE%B1-(%CE%9C%CE%B7%CF%84%CF%81%CE%B9%CE%BA%CE%BF%CF%8D)) στον ιστότοπο https://www.naturagraeca.com/.
* GR010 - Λίμνη Ισμαρίδα (Μητρικού) στον ιστότοπο https://ornithologiki.gr/.

## Παραπομπές


Κατηγορία:Λίμνες της Ελλάδας
Κατηγορία:Γεωγραφία της Θράκης
Κατηγορία:Υγροβιότοποι
Μπερνάρ Μποσκιέ

Ο **Μπερνάρ Μποσκιέ** (γεννημένος στις 19 Ιουνίου 1942 στο Τονόν-λε-Μπαιν της Ωτ-Σαβουά) είναι πρώην Γάλλος διεθνής ο οποίος αγωνιζόταν ως αμυντικός.

## Βιογραφία
Ο **Μπερνάρ Μποσκιέ** αναδείχτηκε στην Ολιμπίκ Αλές, και υπέγραψε στην ΦΚ Σοσό το 1961, όπου έγινε εξαιρετικός αμυντικός αγωνιζόμενος ως Δεξί Μπακ προτού μετακινηθεί στην θέση του Κεντρικού Μπακ, αργότερα, στην Ολιμπίκ Μαρσέιγ.

Σύντομα έλαβε την πρώτη του κλήση στην Εθνική Γαλλίας στις 2 Δεκεμβρίου 1964, σε ηλικία 22 ετών, απέναντι στο Βέλγιο. ήταν στην συνέχεια μέλος της γαλλικής ομάδας που έλαβε μέρος στο Παγκόσμιο Κύπελλο του 1966 στην Αγγλία, αγωνιζόμενος σε όλους τους αγώνες της Γαλλίας.

Επιστρέφοντας από το Παγκόσμιο Κύπελλο, υπέγραψε συμβόλαιο συνεργασίας με την ΑΣ Σαιντ-Ετιέν, όπου κατέκτησε τους πρώτους του τίτλους, θεωρούμενος, τότε, ως ο καλύτερος Γάλλος ποδοσφαιριστής της δεκαετίας του 1960, κατακτώντας το βραβείο του **Γάλλου Παίκτη της Χρονιάς** το 1967 και το 1968.

Εντελώς ξαφνικά, εγκατέλειψε την Φορέ με προορισμό την Ολιμπίκ Μαρσέιγ μαζί με τον τερματοφύλακα Ζορζ Καρνύ το 1971 κατακτώντας το "double" με την Ολιμπίκ Μαρσέιγ στην πρώτη του σεζόν. Ολοκλήρωσε την ποδοσφαιρική του καριέρα στην ΦΚ Μαρτίγκ έχοντας πραγματοποιήσει συνολικά άνω των 400 συμμετοχών σε σύνολο 11 σεζόν. Το ρεκόρ του επίτευξης τερμάτων των 60 τερμάτων είναι πολύ καλός αριθμός για αμυντικό και βοηθήθηκε σημαντικά από την ικανότητά του στην εκτέλεση ελεύθερων χτυπημάτων.

Στη συνέχεια, είχε μια σύντομη καριέρα ως αθλητικός διευθυντής στη διάρκεια της οποίας ανακάλυψε αρκετούς ταλαντούχους παίκτες όπως οι Γκρεγκορί Κουπέ και Λιούμπομιρ Μόραφτσικ όσο εργαζόταν στην ΑΣ Σαιντ-Ετιέν. Αυτό τον καιρό ασχολείται με την προπόνηση νεαρών ποδοσφαιριστών.

## Εξωτερικοί Σύνδεσμοι
* Προφίλ από την Γαλλική Ομοσπονδία Ποδοσφαίρου
* Βιογραφικό και φωτογραφίες

Κατηγορία:Γάλλοι ποδοσφαιριστές
Κατηγορία:Ποδοσφαιριστές Εθνικής Γαλλίας
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Ολιμπίκ Αλές
Κατηγορία:Ποδοσφαιριστές ΦΚ Σοσό
Κατηγορία:Ποδοσφαιριστές ΑΣ Σαιντ-Ετιέν
Κατηγορία:Ποδοσφαιριστές Ολιμπίκ Μαρσέιγ
Κατηγορία:Ποδοσφαιριστές ΦΚ Μαρτίγκ
Κατηγορία:Ποδοσφαιριστές Παγκοσμίου Κυπέλλου 1966
Κατηγορία:Ποδοσφαιριστές Λιγκ 1
2000 ναύτες κι ένα κορίτσι

Το ***2000 ναύτες κι ένα κορίτσι*** είναι μια κινηματογραφική ταινία που γυρίστηκε το 1960 σε σκηνοθεσία Γρηγόρη Γρηγορίου.

## Πλοκή

Δυο νέοι, μια νεαρή τραγουδίστρια και ένας ναύτης που κάνει τη θητεία του, είναι ερωτευμένοι. Λόγω αργοπορημένης επιστροφής του νέου από την έξοδό του του επιβάλλεται πολυήμερος περιορισμός. Εκείνη τον αναζητά και μπαίνει κρυφά στο στρατόπεδο μέσα σε ένα κιβώτιο. Τελικά, μετά από πολλές κωμικές καταστάσεις, βγαίνει από το θρυλικό αντιτορπιλικό Βέλος ΙΙ. 

## Διανομή ρόλων
* Ξένια Καλογεροπούλου - Μπέτυ**'
* [[Νίκος Κούρκουλος]] - Ρένος**'
* Γιάννης Γκιωνάκης - Μπουνάτσας
* Νίκος Σταυρίδης - οπλονόμος ΠΝ**
* Τάκης Χριστοφορίδης - Νίκος
* Κλαίρη Δεληγιάννη - Λόλα
* Μαξ Ρόμαν - Αμερικανός ναύτης

## Παρατηρήσεις
Αρχές Οκτωβρίου του 1960 προβλήθηκε η ταινία και όπως θυμάται ο Γρηγόρης Γρηγορίου είχε συναντηθεί με τον Φιλοποίμενα Φίνο και του εξομολογήθηκε ο κινηματογραφικός παραγωγός πως «…η Βουγιουκλάκη ζήλεψε την Καλογεροπούλου και ήθελε να κάνει κι αυτή μια ταινία στο ναυτικό» Όταν αργότερα προβλήθηκε η ταινία *[[Η Αλίκη στο ναυτικό]]*, «…οι ομοιότητες με τη δική μου ταινία θα πρέπει να οφείλονταν σε…σατανική σύμπτωση».

## Παραπομπές


## Πηγές
* *Γρηγόρης Γρηγορίου*, εκδ. Αιγόκερως, Αθήνα, 1996, σελ.106, 108

## Εξωτερικοί σύνδεσμοι
* 

Κατηγορία:Ελληνικές ταινίες της δεκαετίας 1960
Κατηγορία:Ταινίες του 1960
Κατηγορία:Ελληνόφωνες ταινίες
Κατηγορία:Ελληνικές κωμικές ταινίες
Κατηγορία:Ταινίες σε σκηνοθεσία Γρηγόρη Γρηγορίου
Κατηγορία:Ταινίες παραγωγής Καραγιάννης - Καρατζόπουλος
Κατηγορία:Ταινίες με μουσική σύνθεση Τάκη Μωράκη
Κατηγορία:Ταινίες γυρισμένες στην Ελλάδα
Κατηγορία:Ελληνικές ασπρόμαυρες ταινίες
Κιναίθων

Ο **Κιναίθων ο Λακεδαιμόνιος** ήταν πολυγραφότατος ποιητής του 8ου π.Χ. αιώνα από τη Σπάρτη. Έγραψε διάφορα γενεαλογικά έπη (όπως μας πληροφορεί ο Παυσανίας), επηρεασμένος κατά πάσα πιθανότητα από τον Ησίοδο. 

Αρχαίοι συγγραφείς απέδιδαν στον Κιναίθωνα τα επικά ποιήματα *[[Τηλεγόνεια]]*, *[[Ηράκλεια (έπος)|Ηράκλεια]]*, *[[Οιδιπόδεια]]* και *[[Μικρά Ιλιάς]]*. Η *Τηλεγόνεια* εξιστορούσε τα ταξίδια και τις περιπέτειες του Οδυσσέα μετά την επιστροφή του στην Ιθάκη και τον κατά λάθος τελικά θάνατό του από τον γιό του Τηλέγονο (τον γιο που είχε κάνει με την Κίρκη)· η *Ηράκλεια* τα κατορθώματα του Ηρακλή και την Κάθοδο των Δωριέων· η *Οιδιπόδεια* τις περιπέτειες του Οιδίποδα· και η Μικρά Ιλιάς τα γεγονότα του Τρωικού Πολέμου από την αυτοκτονία του Αίαντα μέχρι την κατασκευή του Δούρειου Ίππου και την προσωρινή αναχώρηση των Αχαιών στην Τένεδο. 

Όλες οι αναφορές αρχαίων συγγραφέων για τον Κιναίθωνα και τα ελάχιστα διασωζόμενα αποσπάσματα των έργων του περιελήφθησαν από τον Γκότφριντ Κίνκελ (Gottfried Kinkel) στη συλλογή *Epicorum graecorum fragmenta (1877)*.

## Παραπομπές & Σημειώσεις


Κατηγορία:Αρχαίοι Έλληνες ποιητές
Κατηγορία:Αρχαίοι Έλληνες επικοί ποιητές
Κατηγορία:Αρχαίοι Σπαρτιάτες
Αυτό το κάτι άλλο!

Το ***Αυτό το κάτι άλλο!*** είναι ελληνική κινηματογραφική ταινία που γυρίστηκε το 1963 σε σκηνοθεσία Γρηγόρη Γρηγορίου και σενάριο Γιώργου Λαζαρίδη. 

## Πλοκή

Ο επιπόλαιος νεαρός Τέλης ζει μια μποέμικη ζωή κινδυνεύει από χρέη και πιέζεται από τη, πλούσια θεία του, Τζούλη, και από τη σοβαρή και μετρημένη δικηγόρο αδελφή του, την Έλλη, να σοβαρευτεί και να αλλάξει ζωή. Ο Τέλης, όμως, δεν συνειδητοποιεί πόσο χαμηλά έχει πέσει.

Η Τζούλη προσπαθεί να πείσει τον Τέλη να αρραβωνιαστεί τη Νανά, τη φίλη του για να ξεφύγει από τα χρέη, όπως και εκείνη πιέζεται για τον ίδιο γάμο από τον πλούσιο πατέρα της. Παρ' όλα αυτά, ο ίδιος ο πατέρας της ακολουθεί το ίδιο γλεντζέδικο μοτίβο ζωής, παρόλο που παριστάνει σε όλους τον θεοσεβούμενο οικογενειάρχη.

Κάποια στιγμή, οι νέοι συνειδητοποιούν τι συμβαίνει και αρχίζουν μάχη με τον Στέλιο, έναν επιτήδιο που εποφθαλμιά την πατρική περιουσία του Τέλη, και μια ολόκληρη σπείρα από χαρτοκλέφτες και μπράβους. Σε αυτήν την προσπάθεια τους βοηθούν ο Στάθης, καλός φίλος του Τέλη, ο οποίος ερωτεύεται την Έλλη και ξεκινά μαζί της ερωτική σχέση. Στο τέλος, οι ήρωες της ταινίας καταφέρνουν όχι μόνο να σώσουν από κατάσχεση το οικογενειακό εργοστάσιο κλωστοϋφαντουργίας αλλά και να παντρέψουν τον Τέλη με τη Νανά, οι οποίοι στο μεταξύ έχουν ερωτευθεί ο ένας τον άλλο.

## Διανομή ρόλων
* Άννα Φόνσου - Νανά Πεναρή
* Λάμπρος Κωνσταντάρας - Λάζαρος Πεναρής
* Γιώργος Πάντζας - Τέλης Σπαρτάλης**'
* [[Βαγγέλης Σειληνός]] - Στάθης Καλπάκης
* [[Βιβέτα Τσιούνη]] - Έλλη Σπαρτάλη**'
* Γιώργος Κωνσταντίνου - Στέλιος Καπώνης**'
* [[Τζόλυ Γαρμπή]]  - Τζούλη Χατζηιουλίου**'
* Μάρθα Καραγιάννη - ερωμένη Λάζαρου
* Κώστας Μπάκας
* Κατερίνα Γιουλάκη - Πόπη Πεναρή
* Ερρίκος Κονταρίνης
* Δέσποινα Νικολαΐδου
*Μαξ Ρόμαν - φίλος Τέλη
* Θόδωρος Κατσαδράμης - Μπάμπης
* Αλέκος Κουρής
* Kώστας Φυσσούν
*Ρίτα Κάντιλακ

## Κυκλοφορία
Η ταινία έκανε πρεμιέρα στις κινηματογραφικές αίθουσες την 11η Μαρτίου 1963  

Η ταινία κυκλοφόρησε και σε μορφή ντιβιντί στις 30/01/2003. 

## Παραπομπές


## Βιβλιογραφία
*Γρηγόρης Γρηγορίου, εκδ. Αιγόκερως, Αθήνα, 1996, σελ.111-112

## Εξωτερικοί σύνδεσμοι
*
**[https://www.themoviedb.org/movie/587997?language=el-GR Αυτό το κάτι άλλο!]* στην TMDb
**[https://www.karagiannis-karatzopoulos.com/tainies/komodia/item/751-kati-allo Αυτό το κάτι άλλο!]* στην Καραγιάννης - Καρατζόπουλος A.E.

Κατηγορία:Ελληνικές ταινίες της δεκαετίας 1960
Κατηγορία:Ταινίες του 1963
Κατηγορία:Ελληνόφωνες ταινίες
Κατηγορία:Ταινίες σε σκηνοθεσία Γρηγόρη Γρηγορίου
Κατηγορία:Ταινίες παραγωγής Αφοί Ρουσσόπουλοι - Γ. Λαζαρίδης - Δ. Σαρρής - Κ. Ψαρράς
Κατηγορία:Ταινίες σε σενάριο Γιώργου Λαζαρίδη
Κατηγορία:Ελληνικές μουσικές κωμικές ταινίες
Κατηγορία:Ελληνικές ασπρόμαυρες ταινίες
Διαβόλου κάλτσα

Το ***Διαβόλου κάλτσα*** είναι Ελληνική κωμική  ταινία του 1961 σε σενάριο Πάνου Γλυκοφρύδη και σκηνοθεσία Γρηγόρη Γρηγορίου. Πρωταγωνιστούν οι Άννα Φόνσου και Νίκος Σταυρίδης.

## Πλοκή

Ο Θωμάς Σκαρμούτσος (Νίκος Σταυρίδης) και ο Αγαμέμνων Μπουμπούνας (Παντελής Ζερβός), βιοτέχνες κατασκευής μαγιό βρίσκονται σε μεγάλο ανταγωνισμό. Έχουν δυο ανίψια, τη Ρένα (Άννα Φόνσου) και τον Τώνη (Ερρίκος Μπριόλας), που είναι μεταξύ τους ερωτευμένα, κάτι που επιτείνει την μεταξύ τους έχθρα. Η τετραπέρατη Ρένα, γνωστή και με το παρατσούκλι του τίτλου *διαόλου κάλτσα*, σκαρφίζεται ένα σχέδιο για να καταφέρει να παντρευτεί τον αγαπημένο της. Οι δυο τους εξαφανίζονται και οι θείοι τους τούς αναζητούν μέσω του ντετέκτιβ βαν Γκρέι (Θανάσης Βέγγος), οι έρευνες του οποίου όμως δεν αποδίδουν.

Στο μεταξύ, σε έναν διαγωνισμό που γίνεται για την ανάδειξη του καλύτερου μαγιό της χρονιάς, τα σχέδια του Τώνη αποσπούν το πρώτο βραβείο. Τότε, οι ανταγωνιστές θείοι αναγκάζονται να παραμερίζουν τις διαφορές τους και να συμφιλιωθούν προς χάριν του έρωτα των ανιψιών τους.

## Διανομή ρόλων
* Άννα Φόνσου  - Ρένα**'
* [[Νίκος Σταυρίδης]]  - Θωμάς Σκαρμούτσος**'
* Παντελής Ζερβός  - Αγαμέμνων Μπουμπούνας**'
* [[Γιάννης Γκιωνάκης]]  - Λαλάκης Καράς
* [[Θανάσης Βέγγος]]  - Βαν Γκρέι
* [[Ερρίκος Μπριόλας]]  - Τώνης Χαντάς**'
* Τίτα Καλλιγεράκη  - Βέτα
* Νικήτας Πλατής  - Αστερίου
* Σπύρος Κωνσταντόπουλος 
* Λήδα Πρωτοψάλτη 
*Μιχάλης Βασιλείου - Νώντας
* Σταύρος Τορνές 
* Αλέκος Κουρής 
*Διονυσία Ρώη 
*Γιάννης Μαλούχος

## Παραγωγή
Η ταινία προβλήθηκε τη σεζόν 1960-1961 κόβοντας 23.564 εισιτήρια  και κατατάχθηκε στην 21η θέση ανάμεσα σε 58 ταινίες της ίδιας σεζόν. 

Στην ταινία περιέχονται εξωτερικά γυρίσματα στο Παλαιό Φάληρο. 

## Παραπομπές


## Βιβλιογραφία
*Γρηγόρης Γρηγορίου, εκδ. Αιγόκερως, Αθήνα, 1996, σελ.108-109
## Εξωτερικοί σύνδεσμοι
*

Κατηγορία:Ταινίες του 1962
Κατηγορία:Ελληνικές ταινίες της δεκαετίας 1960
Κατηγορία:Ελληνικές κωμικές ταινίες
Κατηγορία:Ταινίες σε σκηνοθεσία Γρηγόρη Γρηγορίου
Κατηγορία:Ταινίες με μουσική σύνθεση Τάκη Μωράκη
Κατηγορία:Ελληνόφωνες ταινίες
Κατηγορία:Ελληνικές ασπρόμαυρες ταινίες
Διωγμός (ταινία)

Ο ***Διωγμός*** είναι κινηματογραφική ταινία που γυρίστηκε το 1964 σε σενάριο Πάνου Κοντέλλη και σκηνοθεσία Γρηγόρη Γρηγορίου.

## Πλοκή
Το 1942 σε μια παραλία κάποιου ελληνικού νησιού απέναντι από τις μικρασιατικές ακτές, μια γυναίκα εντοπίζει έναν νεαρό τραυματία. Πρόκειται για έναν αντιστασιακό που ετοιμαζόταν να φύγει για την Τουρκία. Τον περιθάλπει και τον βοηθά να περάσει απέναντι με μια βάρκα. Πιάνονται, όμως, και κρατούνται σε ένα στρατόπεδο φυγάδων με Τούρκο επικεφαλής. Οι Άγγλοι ζητούν να τον αφήσει ενώ οι Γερμανοί τον διεκδικούν κι αυτοί. Τελικά κατορθώνει να φύγει όμως η γυναίκα –που στο μεταξύ έψαχνε να βρει τον από το 1922 χαμένο γιο της- ανακαλύπτει πως δεν είναι άλλος από τον αξιωματικό που διοικεί το στρατόπεδο των φυγάδων. Καθώς επιχειρεί να τον συναντήσει πυροβολείται από τούρκους στρατιώτες και πέφτει νεκρή.
Ήταν ένα δράμα αναγνώρισης που επιχειρούσε να διερευνήσει το αδιέξοδο των κοινών ανθρώπων που επιβιώνουν υπό συνθήκες εκτοπισμού και ψυχικού ξεριζωμού. Το ζήτημα της ταυτότητας και του ανήκειν ήταν κυρίαρχο στην ταινία.
## Διανομή ρόλων

* Βούλα Ζουμπουλάκη - Κατερίνα Ροδέλη **'
* [[Πέτρος Φυσσούν]] - ανθυπολοχαγός Οσέν / Κωνσταντίνος Ροδέλης**'
* Φαίδων Γεωργίτσης - Γιάννης Χαραλάμπους / Κανάρης**'
* [[Μάνος Κατράκης]] - παπάς **'
* Βαγγέλης Καζάν - Γερμανός αξιωματικός
* Βαγγέλης Κοντούλης - δωσίλογος
* Χρύσα Κοζύρη - νοσοκόμα
* Κώστας Μεντής - γραμματέας
* Γιώργος Οικονόμου - στρατιώτης
* Βύρων Πάλλης - Ότο Σβάιτσερ
* Μάκης Ρευματάς - κύριος Κοτρίδης
* Λάκης Σκέλλας - Χριστοφής
* Νίκος Σκιαδάς - κρατούμενος
* Ανέστης Βλάχος - Μιχαλιός **'

== Υποδοχή ==
Η ταινία έκοψε 340.042 εισιτήρια  τη σεζόν 1964-1965 και κατατάχθηκε στην 10η θέση ανάμεσα σε 93 ταινίες της ίδιας σεζόν.  Απέσπασε τρία βραβεία στο [[Φεστιβάλ Κινηματογράφου Θεσσαλονίκης 1964]]: καλύτερης ταινίας, καλύτερης σκηνοθεσίας και καλύτερου σεναρίου.  
== Παραγωγή ==
Εξωτερικά γυρίσματα της ταινίας πραγματοποιήθηκαν στην [[Κερατέα]] και την [[Κακή Θάλασσα Αττικής|Κακή Θάλασσα]]. 

Ο [[Γρηγόρης Γρηγορίου]] θυμάται την αντίδραση του [[Ορέστης Λάσκος|Ορέστη Λάσκου]] αφού είδε την ταινία και συνάντησε τον [[Σκηνοθέτης|σκηνοθέτη]] της, «Μ' αγκάλιασε και με φίλησε και μου είπε πως η ταινία θα σκίσει, αλλά έχασα από χέρι διακόσιες χιλιάδες εισιτήρια. Κι όταν ρώτησα γιατί, μου απάντησε ότι στο φινάλε, όταν η μάνα έπεφτε χτυπημένη από τις σφαίρες, έπρεπε να ψιθυρίσει πεθαίνοντας: ‘’Παιδί μου’’! Δεν την έκανα αυτήν την παραχώρηση». 

== Παραπομπές ==
<references />

== Εξωτερικές πηγές ==
* Γρηγόρης Γρηγορίου, εκδ. Αιγόκερως, Αθήνα, 1996, σελ.118-121, 124-125.
*Ο **' στην IMBd
*Αφίσα της ταινίας 

Κατηγορία:Ελληνικές ταινίες της δεκαετίας 1960
Κατηγορία:Ταινίες του 1964
Κατηγορία:Ελληνόφωνες ταινίες
Κατηγορία:Ελληνικές δραματικές ταινίες
Κατηγορία:Ελληνικές πολεμικές ταινίες
Κατηγορία:Ταινίες σε σκηνοθεσία Γρηγόρη Γρηγορίου
Κατηγορία:Ταινίες σε σενάριο Πάνου Κοντέλη
Κατηγορία:Ταινίες με μουσική σύνθεση Γιάννη Μαρκόπουλου
Κατηγορία:Ταινίες γυρισμένες στην Ελλάδα
Κατηγορία:Ταινίες σε παραγωγή Τζέιμς Πάρις
Κατηγορία:Ελληνικές ασπρόμαυρες ταινίες
Αρπαγή της Περσεφόνης (ταινία)

Η ***Αρπαγή της Περσεφόνης*** είναι ελληνική κινηματογραφική ταινία που γυρίστηκε το 1956.

## Πλοκή

Δυο χωριά, το Πανωχώρι και το Κατωχώρι ερίζουν για τα νερά που κυλούν από τις φτωχές πλαγιές όπου βρίσκεται το πρώτο στον κάμπο που είναι το δεύτερο και το καθιστά πιο εύφορο και πλούσιο. Έτσι, ενώ το Πανωχώρι έχει άφθονα νερά, δεν διαθέτει καλλιεργήσιμο έδαφος, και το πολύ εύφορο Κατωχώρι δεν διαθέτει καθόλου νερό. Ο Πλούτωνας, ενας νεαρός γεωπόνος Πανωχωρίτης ηγείται του αγώνα των συγχωριανών του και απειλεί την εκτροπή των νερών και συγκρούεται με την κυρα-Δήμητρα, μια πλούσια Κατωχωρίτισσα που θέλει να φτιάξει ένα εργοστάσιο κονσερβοποίησης οπωροκηπευτικών. Ο ενωμοτάρχης Δίας προσπαθεί να τους συμφιλιώσει με το να ερωτευτεί ο νέος την Περσεφόνη, κόρη της πλούσιας Κατωχωρίτισσας. Η μάνα της δεν τον θέλει κι εκείνος την κλέβει. Τελικά την επιστρέφει και οι κάτοικοι των δύο χωριών συμφιλιώνονται. 

## Διανομή ρόλων
* Ορέστης Μακρής - πρόεδρος Κατωχωρίου**'
* [[Αλέκα Κατσέλη]] - Δήμητρα**'
* Βασίλης Διαμαντόπουλος - Δίας**'
* [[Λαυρέντης Διανέλλος]] - πρόεδρος Πανωχωρίου**'
* Κώστας Καζάκος - Πλούτωνας**'
* [[Γιάννης Κάσδαγλης]]
* [[Μαίρη Τσαπάλου]] - Περσεφόνη**'
* Κλαίρη Δεληγιάννη
* Σαπφώ Νοταρά
* Αλέκος Τζανετάκος
* Ράλλης Αγγελίδης
* Κώστας Κακκαβάς
* Γιάννης Πρινέας
* Περικλής Ιωαννίδης
* Χάρης Νάζος

## Παρατηρήσεις
Ο Γρηγόρης Γρηγορίου παραδέχεται πως η ταινία δεν άρεσε στον κόσμο-έκανε 21.603 εισιτήρια, διότι μεταξύ άλλων, εμφανίζονταν στην ταινία μη αναγνωρίσιμοι ηθοποιοί, πλην του Ορέστη Μακρή, μα «…δεν τον θέλανε σε τέτοια ταινία». Επίσης, η διαφήμιση που της έγινε ήταν ελάχιστη και «ο Ζερβός που είχε την εκμετάλλευση δεν την πίστεψε». 

## Παραπομπές


## Πηγές
*Γρηγόρης Γρηγορίου, εκδ. Αιγόκερως, Αθήνα, 1996, σελ.93,96-98
## Εξωτερικοί σύνδεσμοι
*
*Ταινιοθήκη της Ελλάδας https://web.archive.org/web/20171108131353/http://www.tainiothiki.gr/v2/filmography/view/1/285

Κατηγορία:Ελληνικές ταινίες της δεκαετίας 1950
Κατηγορία:Ταινίες του 1956
Κατηγορία:Ταινίες παραγωγής Ανζερβός
Κατηγορία:Ελληνόφωνες ταινίες
Κατηγορία:Ταινίες σε σκηνοθεσία Γρηγόρη Γρηγορίου
Κατηγορία:Ταινίες σε σενάριο Ιάκωβου Καμπανέλλη
Κατηγορία:Ταινίες με μουσική σύνθεση Αργύρη Κουνάδη
Κατηγορία:Ελληνικές δραματικές κωμικές ταινίες
Κατηγορία:Ταινίες γυρισμένες στην Ελλάδα
Κατηγορία:Ελληνικές σατιρικές ταινίες
Κατηγορία:Ελληνικές ασπρόμαυρες ταινίες
Η μοίρα του αθώου

***Η μοίρα του αθώου*** είναι μια ελληνική δραματική ταινία του 1965 σε παραγωγή Τζέιμς Πάρις, σενάριο του Πάνου Κοντέλη και σκηνοθεσία Γρηγόρη Γρηγορίου. 

## Πλοκή

Η ταινία αφηγείται τη σύγκρουση ανάμεσα στον Αντώνη Αμπάρα (Παντελής Ζερβός), έναν μεσήλικα μεγαλοτσιφλικά και τοκογλύφο και έναν νέο, τον Λευτέρη (Πέτρος Φυσσούν), που προσπαθεί να ενώσει τους συγχωριανούς του ελαιοπαραγωγούς στη Λέσβο, για να φτιάξουν ένα συνεταιρισμό και να γλιτώσουν από την καταπίεση. Ο αδελφός του νεαρού σκοτώνει από ζήλια τη Λεμονιά (Ελένη Ανουσάκη), τη νεαρή γυναίκα του τοκογλύφου και ο τελευταίος φορτώνει το έγκλημα στον ανυπότακτο αδελφό του, ο οποίος τελικά θανατώνεται.

## Διανομή''''
* Πέτρος Φυσσούν ... Λευτέρης
* Γιάννης Αργύρης ... Νικόλας
* Παντελής Ζερβός ... Αντώνης Αμπάρας
* Νίκη Τριανταφυλλίδη ... Μαρούλα, κόρη Αμπάρα
* Ανέστης Βλάχος ... Ζαμπέλης, αδελφός Λεμονιάς
* Ελένη Ανουσάκη ... Λεμονιά
* Γιώργος Βελέντζας ... Θοδωρής, χωρικός
* Βαγγέλης Καζάν ... αστυνόμος
* Γιώργος Μπάρτης ...  φαρμακοποιός
* Λάκης Σκέλλας ... δήμαρχος
* Μάκης Ρευματάς ... γιατρός
* Γιάννης Κοντούλης ... συμβολαιογράφος
* Χριστόφορος Νέζερ ...  μπάρμπα-Ανέστης
* Κώστας Φυσσούν ... χωρικός
* Γιώργος Οικονόμου ... χωρικός
* Εύα Ευαγγελίδου ... θειά Μαριγώ
* Σάσα Μανέτα ... υπηρέτρια Αμπάρα

## Παραγωγή
Η ταινία κυκλοφόρησε στις κινηματογραφικές αίθουσες τη σεζόν 1965-1966 (με πρώτη προβολή την 1η Σεπτεμβρίου 1965 ) και, κόβοντας163.817 εισιτήρια, κατατάχθηκε στην 38η θέση ανάμεσα σε 101 ταινίες της ίδιας σεζόν.  Η μουσική του Γιάννη Μαρκόπουλου απέσπασε το βραβείο μουσικής στο 6ο Φεστιβάλ Θεσσαλονίκης το 1965. 

## Παραπομπές


## Βιβλιογραφικές πηγές
*Γρηγόρης Γρηγορίου, εκδ. Αιγόκερως, Αθήνα, 1996, σελ.129, 131-133

## Εξωτερικοί σύνδεσμοι
*
*Ταινιοθήκη της Ελλαδας

Κατηγορία:Ελληνικές ταινίες της δεκαετίας 1960
Κατηγορία:Ταινίες του 1965
Κατηγορία:Ελληνόφωνες ταινίες
Κατηγορία:Ελληνικές δραματικές ταινίες
Κατηγορία:Πολιτικές ταινίες
Κατηγορία:Ταινίες σε σκηνοθεσία Γρηγόρη Γρηγορίου
Κατηγορία:Ταινίες σε σενάριο Πάνου Κοντέλη
Κατηγορία:Ταινίες με μουσική σύνθεση Γιάννη Μαρκόπουλου
Κατηγορία:Ταινίες γυρισμένες στην Ελλάδα
Κατηγορία:Ταινίες σε παραγωγή Τζέιμς Πάρις
Κατηγορία:Ελληνικές ασπρόμαυρες ταινίες
Μεγάλοι δρόμοι (ταινία)

Το ***Μεγάλοι δρόμοι*** (εναλλακτικός τίτλος: ***Της φτώχιας τα κουρέλια***) είναι δραματική ελληνική ταινία του 1953, σε σκηνοθεσία Γρηγόρη Γρηγορίου και σενάριο Ντίνου Δημόπουλου. 

## Πλοκή

Ένα μοναχοπαίδι φτωχών αγροτών πηγαίνει στην Αθήνα για να σπουδάσει γιατρός. Θα γνωρίσει και θα ερωτευθεί μια ορφανή κοπέλα που φιλοδοξεί να γίνει τραγουδίστρια. Ο πατέρας του νεαρού και η θεία της κοπέλας με την οποία και ζει αντιστρατεύονται τη σχέση τους. Τελικά πηγαίνουν να ζήσουν οι δυο τους σε μια πανσιόν μαζί με το νεογέννητο παιδί τους. Ζουν φτωχικά και με δυσκολίες επειδή ο νεαρός είναι άσημος γιατρός. Καβγαδίζουν μα τα ξαναβρίσκουν και πηγαίνουν να ζήσουν στο χωριό του γιατρού ευτυχισμένοι πλέον.

## Διανομή ρόλων
* Ντίνος Δημόπουλος - Νίκος Γερασίμου**'
* [[Γιάννης Αργύρης]] - Θωμάς Γερασίμου**'
* Λιάνα Λιάπη - Μαργαρίτα Βαρδή**'
* Γιώργος Βλαχόπουλος - Παυσανίας**'
* Σταύρος Ξενίδης - εφοριακός
* Νανά Βιοπούλου - ξενοδόχος
* Χαρούλα Ανταχοπούλου - κοριτσάκι
* Νανά Παπαδοπούλου - θεία Μαργαρίτας**

## Παραγωγή
Στην ταινία εμφανίζονται η Μαρίκα Νίνου με τον Βασίλη Τσιτσάνη να ερμηνεύουν το τραγούδι "Φτώχεια που με κουρέλιασες".  Στο τραγούδι αυτό οφείλεται και ο εναλλακτικός τίτλος της ταινίας, *Της φτώχιας τα κουρέλια*. 

## Παραπομπές


## Βιβλιογραφία
*Γρηγόρης Γρηγορίου, εκδ. Αιγόκερως, Αθήνα, 1996, σελ.92-93
## Εξωτερικοί σύνδεσμοι
*

Κατηγορία:Ελληνικές ταινίες της δεκαετίας 1950
Κατηγορία:Ταινίες του 1953
Κατηγορία:Ελληνόφωνες ταινίες
Κατηγορία:Ελληνικές δραματικές ταινίες
Κατηγορία:Ταινίες σε σκηνοθεσία Γρηγόρη Γρηγορίου
Κατηγορία:Ταινίες σε σενάριο Ντίνου Δημόπουλου
Κατηγορία:Ταινίες με μουσική σύνθεση Αργύρη Κουνάδη
Κατηγορία:Ταινίες γυρισμένες στην Ελλάδα
Κατηγορία:Ελληνικές ασπρόμαυρες ταινίες